> Békés megye

> Szarvas

> 38. Petőfi u. Egykori Gazdasági Tanintézet ma Mezőgazdasági Főiskolai Kar.

> Napóra van a D-i homlokzaton 5 m magasban. Vertikális, árnyékvetője pólusra mutató. A számlap vakolatra festett, negyed körív alakú, 3 m hosszan. Óraszámozása: 7-12-7, változó közű, felette sugaras napkorong. 1927-ben az épület építésekor már készült ugyanide napóra.

> Az Baranski Emilnek (1877-1941) a Képzőművészeti Főiskola tanárának lehetett a műve, stílusjegyei alapján. Az évtizedek során az eredeti napórának mintegy 95 %-a szétmállott. 1984-ben az épület tatarozásával együtt a napórát is újra készítették. A Békés megyei Múzeumi Szervezet restaurátorai a maradványok és az eredeti fényképek alapján rekonstruálták. A napóra alá az aratást szimbolizáló sgrafittó került. Felette a sugaras naparc közepébe gímszarvas ábrázolás és az 1780-as évszám került (az iskola ősének alapítási éve).

> Adatközlő: Piriti János, 1984.

> Irod.: PALOV József: Napóra városunkban. = SZARVASI TÁJOLÓ, 1984. szept. 1-3. p. (képpel); BARTHA Lajos: Egy helyreállított napóra Szarvason. = FÖLD ÉS ÉG, 1984. 12. sz. 380. p. (képpel).